Deg umedya-agi, amedyaz yessemres neɣ yules-d iḥulfan-is iwakken ad d-yessiweḍ ayen yettḥulfu mi i yella di lɣerba anda i yesserwes iman-is mi i d-yenna awal “ameḥbus-nni” ɣer “ufrux-nni” yettwarzen s lqid deg lqefṣ udyiq, am akken ttwarẓen iferrawen-is, ur yezmir ara ad icali deg yigenwan. Tettwakkes-as tlelli-ines, ur yezmir ara ad iḥulfu s ubeḥri n tefsut wa adicennu. Akken ula d netta yellan di lɣerba am akken d lḥebs. Yufa-d iman-is di snasel yettwarez, ur yezmir ara ad d-yini ayen yebɣa, yettwakkes uzref-is, tettwakkes-as tlelli-ines, yettuḥrem-as ubrid ɣer tmurt-is.